Vremea se răcește în toată țara de luni, 13 mai, spun meteorologii. La munte, la altitudini mari, vor fi precipitații sub formă de lapoviță și ninsoare iar vântul se va intensifica în Moldova, estul Munteniei și Dobrogea. Temperaturile maxime vor fi cuprinse între 13 și 22 de grade C.
Conform ANM, nici Capitala nu scapă de temperaturi mai scăzute pentru această perioadă a anului. Se vor înregistra ploi de scurtă durată, iar temperatura maximă va ajunge la 18 grade C.
La munte va ploua și vor fi temperaturi scăzute, iar la altitudini mari vor fi precipitații sub formă de lapoviță și ninsoare. Vântul va sufla slab până la moderat, potrivit TVR Info.
Pe litoral, vremea se va menține instabilă și cresc șansele de ploaie în prima parte a zilei iar vântul va prinde putere. Temperatura maximă nu va depăși 16C.
Conform sursei menționate, toată săptămâna (13-19 mai) va fi marcată de vreme instabilă. Astfel, va fi mult mai frig pentru această perioadă, ploi de scurtă durată și descărcări electrice.
În Peninsula Iberică, vremea va fi caldă, spun meteorologii. Temperaturile maxime vor ajunge și la 30 de grade în sudul Spaniei, iar în nord-vestul continentului vor fi precipitații și intensificări ale vântului.
În Peninsula Scandinavă vor fi cantități însemnate de precipitații, însă în termometre temperaturile vor fi mai blânde.
În sud-estul și centrul Europei vremea vă fi schimbătoare, ploile vor fi prezente în mare parte iar temperaturile vor fi în scădere, menționează sursa citată.